**Šių metų sausio – lapkričio mėn. Lietuvoje buvo pagaminta 980,57 tūkst. t kombinuotųjų pašarų ir premiksų, o tai 0,9 proc. (8,81 tūkst. t) daugiau, lyginant su 2020 m. tuo pačiu laikotarpiu. Per vienuolika šių metų mėn., lyginant su praėjusių metų tuo pačiu laikotarpiu, mišinių galvijams ir mišinių kiaulėms gamyba padidėjo atitinkamai 10,7 proc. (28,92 tūkst. t) ir 2,6 proc. (5,08 t), o pardavimai atitinkamai 16,5 proc. (25,11 tūkst. t) ir 4,0 proc. (1,78 tūkst.t). Analizuojamu laikotarpiu lesalų naminiams paukščiams gamyba sumažėjo 11,6 proc. (36,86 tūkst. t), o pardavimas nežymiai (0,7 proc. arba 2,00 tūkst. t) padidėjo. Kačių ir šunų ėdalo gamyba per vienuolika šių metų mėnesių, lyginant su praėjusių metų tuo pačiu laikotarpiu didėjo, atitinkamai 10,1 proc. (9,57 tūkst. t) ir 8,9 proc. (1,50 tūkst. t), o pardavimai didėjo atitinkamai 10,1 proc. (9,53 tūkst. t) ir 14,9 proc. (2,48 tūkst.t). Analizuojamu laikotarpiu premiksų ir kitų, niekur kitur nepriskirtų mišinių (10.91.10.39.00) gamyba taip pat padidėjo, atitinkamai 5,1 proc. (267 t) ir 0,5 proc. (320 t).**

**Per vienuolika šių metų mėn. buvo parduota 676,31 tūkst. t kombinuotųjų pašarų ir premiksų, iš to skaičiaus 63,4 proc. (429,08 tūkst. t) sudarė pardavimai vidaus rinkoje, 26,6 proc. (179,88 tūkst. t) – eksportas į ES šalis ir 10,0 proc. (67,36 tūkst. t) – eksportas į trečiąsias šalis. Lyginant šių metų sausio – lapkričio mėn. su praėjusių metų tuo pačiu laikotarpiu, kombinuotųjų pašarų ir premiksų pardavimai padidėjo 4,2 proc. (27,51 tūkst. t), o pardavimai vidaus rinkoje – 3,2 proc. (13,48 tūkst. t). Analizuojamu laikotarpiu eksportas į ES šalis sumažėjo 15,9 proc. (33,88 tūkst. t), tačiau eksportas į trečiąsias šalis padidėjo daugiau nei tris kartus – 47,91 tūkst. t (nuo 19,45 tūkst. t iki 67,36 tūkst. t).**

**Šaltinis: ŽUIKVC (ŽŪMPRIS)**